b'\n_START_ARTICLE_\nSvetovno prvenstvo v hokeju na ledu 1979\n_START_PARAGRAPH_\nSvetovno prvenstvo v hokeju na ledu 1979 je bilo \xc5\xa1estin\xc5\xa1tirideseto Svetovno prvenstvo v hokeju na ledu. Potekalo je med 16. marcem in 14. majem 1979 v moskovski dvorani Lu\xc5\xbeniki, Sovjetska zveza (skupina A), Gala\xc5\xa3iju, Romunija (skupina B) in Barceloni, \xc5\xa0panija (skupina C). Zlato medaljo je osvojila sovjetska reprezentanca, srebrno \xc4\x8de\xc5\xa1koslova\xc5\xa1ka, bronasto pa \xc5\xa1vedska, v konkurenci \xc5\xa1estindvajsetih reprezentanc, osemnajsti\xc4\x8d tudi jugoslovanske, ki je osvojila devetnajsto mesto in se uvrstila v skupino B. To je bil za sovjetsko reprezentanco drugi zaporedni in skupno \xc5\xa1estnajsti naslov svetovnega prvaka.'